Una "DECLARACIÓ" és qualsevol missatge o representació que no sigui obligatori d'acord amb la legislació comunitària o nacional, inclosa qualsevol forma de representació pictòrica, gràfica o simbòlica, que afirmi, suggereixi o doni a entendre que un aliment posseeix unes característiques específiques.
Les normes de la Unió sobre les declaracions nutricionals i de salut estan establertes al Reglament (CE) 1924/2006.
L'objectiu d'aquestes normes és garantir que qualsevol declaració feta en l'etiquetatge, la presentació o la publicitat d'un aliment a la Unió Europea sigui clara, precisa i basada en l'evidència científica.
Estan prohibides les declaracions que podrien induir a error els consumidor.
La "Declaració nutricional" és qualsevol declaració que afirmi, suggereixi o doni a entendre que un aliment té propietats nutricionals benèfiques específiques amb motiu de:
a.) l'aportació energètica (valor calòric) que proporciona en grau reduït o incrementat, i/o
b.) els nutrients o altres substàncies que conté en proporcions reduïdes o augmentades, o que no conté
Segons l'article 8 del Reglament 1924/2006, només s'autoritzaran les declaracions nutricionals si estan enumerades en l'Annex i s'ajusten a les condicions fixades en el present Reglament.
Una " Declaració de salut" és qualsevol declaració que afirmi, suggereixi o doni a entendre que existeix una relació entre una categoria d'aliments, un aliment o un dels seus constituents, i la salut.
La Comissió autoritza les declaracions de salut sempre que estiguin basades en l'evidència científica i siguin fàcilment compreses pels consumidors.
L'Autoritat Europea de Seguretat Alimentària (EFSA) és responsable d'avaluar l'evidència científica que dóna suport a les declaracions de salut.
Les declaracions de salut poden ser:
- la funció d'un nutrient o una altra substància en el creixement, el desenvolupament i les funcions corporals,
- les funcions psicològiques i comportamentals, i
- l'aprimament, el control de pes, la disminució de la sensació de fam, l'augment de la sensació de sacietat o la reducció de l'aportació energètica de la dieta.
La llista de declaracions de salut diferents de les relatives a la reducció del risc de malaltia i al desenvolupament i la salut dels nens està publicada mitjançant el Reglament (UE) núm. 432/2012 de la Comissió, de 16 de maig de 2012.
Aquesta llista és el resultat de la tasca realitzada per la Comissió i l'EFSA en relació amb les declaracions de salut presentades pels Estats membres.
A mesura que es van autoritzant noves declaracions nutricionals d'aquest tipus es va modificant la llista mitjançant la publicació de nous Reglaments que modifiquen el Reglament (UE) núm. 432/2012.
Hi ha dues declaracions de salut relatives a la menció «substitutius d'un àpat per al control de pes» ( Reglament (UE) 2016/1413 de la Comissió, de 24 d'agost de 2016, que modifica el Reglament (UE) no 432/2012, pel qual s'estableix una llista de declaracions autoritzades de propietats saludables dels aliments diferents de les relatives a la reducció del risc de malaltia i al desenvolupament i la salut dels nens)
Aquesta llista és diferent de les sol·licituds individuals que es puguin afegir en funció de la demanda sobre la base de noves proves científiques obtingudes recentment o que incloguin una sol·licitud de protecció de dades de propietat industrial (art. 13.5 Reglament (CE) 1924/2006), i les declaracions relatives a la reducció del risc de malaltia i al desenvolupament i la salut dels nens (art. 14 Reglament (CE) 1924/2006)).
Aquestes darreres reclamacions han estat sotmeses a un procés independent d'autorització, i també estan inscrites.
Per facilitar la consulta, la Comissió Europea posa a disposició de la ciutadania un registre amb la llista de declaracions de salut permeses així com de les no autoritzades.
El Registre s'anirà actualitzant amb totes les peticions fins que es completi el procés d'autorització.
Document per ajudar a resoldre dubtes sobre la interpretació del Reglament 432/2012 de declaracions nutricionals i de propietats saludables.
Reglament (CE) 1924/2006 del Parlament Europeu i del Consell, de 20 de desembre de 2006, relatiu a les declaracions nutricionals i de propietats saludables en els aliments i modificacions.
Normes de desenvolupament del reglament 1924/2006